Riżoluzzjoni tal-Parlament Ewropew tad-29 ta' Marzu 2007 dwar l-integrazzjoni ta' l-Istati Membri Ġodda fil-Politika agrikola komuni (2006/2042(INI))



Official Journal 027 E , 31/01/2008 P. 0240 - 0247



P6_TA(2007)0101 L-integrazzjoni ta' l-Istati Membri l-ġodda fil-Politika Agrikola Komuni Riżoluzzjoni tal-Parlament Ewropew tad- 29 ta' Marzu 2007 dwar l-integrazzjoni ta' l-Istati Membri Ġodda fil-Politika agrikola komuni (2006/2042(INI)) Il-Parlament Ewropew, - wara li kkunsidra l-Artikolu 33 tat-Trattat li jistabbilixxi l-Komunità Ewropea, - wara li kkunsidra r-Regolament tal-Kunsill (KE) Nru 1268/1999 tal- 21 ta' Ġunju 1999 dwar l-appoġġ Komunitarju għal miżuri ta' qabel l-adeżjoni għall-iżvilupp agrikolu u rurali fil-pajjiżi applikanti ta' l- Ewropa Ċentrali u tal-Lvant fil-perjodu ta' qabel l-adeżjoni [1] - wara li kkunsidra l-Att li jikkonċerna l-kundizzjonijiet ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovejna u r-Repubblika Slovakka u l-aġġustamenti fit-Trattati li fuqhom hija msejsa l-Unjoni Ewropea [2], - wara li kkunsidra r-Regolament tal-Kunsill (KE) Nru 1782/2003 tad- 29 ta' Settembru 2003 li jistabbilixxi regoli komuni għal skemi ta' appoġġ dirett fi ħdan il-Politika agrikola komuni u jistabbilixxi ċerti skemi ta' appoġġ għall-bdiewa [3] - wara li kkunsidra d-Deċiżjoni tal-Kunsill 2004/281/KE tat- 22 ta' Marzu 2004 li tadotta jikkonċerna lkundizzjonijiet ta' l-adeżjoni tar-Repubblika Ċeka, r-Repubblia ta' l-Estonja, ir-Repubblika ta' Ċipru, ir- Repubblika tal-Latvja, ir-Repubblika tal-Litwanja, ir-Repubblika Ungeriża, ir-Repubblika ta' Malta, ir- Repubblia tal-Polonja, ir-Repubblika tas-Slovanja u r-Repubblika Slovakka u t-tibdil fit-Trattati li fuqhom hija msejsa l-Unjoni Ewropea wara r-riforma fil-Politika agrikola komuni [4], - wara li kkunsidra r-Regolament tal-Kunsill (KE) Nru 864/2004 tad- 29 ta' April 2004 li jemenda r- Regolament tal-Kunsill (KE) Nru 1782/2003 li jistabbilixxi regoli komuni għal skemi ta' appoġġ diretti taħt il-politika agrarja komuni u jistabbilixxi ċerti skemi ta' appoġġ għall-bdiewa u jadattah minħabba ladeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja ma' l-Unjoni Ewropea, [5] - wara li kkunsidra r-Regolament tal-Kunsill (KE) Nru 1290/2005 tal- 21 ta' Ġunju 2005 dwar il-finanzjament tal-Politika agrikola komuni [6], - wara li kkunsidra r-Regolament tal-Kunsill (KE) Nru 1698/2005 ta' l- 20 ta' Settembru 2005 dwar lappoġġ għall-iżvilupp rurali mill-Fond Agrikolu Ewropew għall-Iżvilupp Rurali (EAFRD) [7], - wara li kkunsidra r-Regolament tal-Kunsill (KE) Nru 318/2006 ta' l- 20 ta' Frar 2006 dwar l-organizzazzjoni komuni tas-settur taz-zokkor [8] - wara li kkunsidra l-Ftehim Interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u amministrazzjoni finanzjarja tajba tas- 17 ta' Mejju 2006 [9] - wara li kkunsidra r-Regolament tal-Kunsill (KE) Nru 2012/2006 tad- 19 ta' Diċembru 2006 li jemenda u jikkoreġi r-regolament (KE) Nru 1782/2003 li jistabbilixxi r-regoli komuni għall-iskemi ta' appoġġ dirett fil-qafas tal-politika agrikola komuni u li jistabbilixxi ċerti skemi ta' appoġġ favur il-bdiewa u li jemenda r-regolament (KE) Nru 1698/2005 rigward l-appoġġ għall-iżvilupp rurali permezz tal-Fondi Agrikoli Ewropej għall-Iżvilupp Rurali (EAFRD) [10], - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Biedja u l-Iżvilupp Rurali (A6-0037/2007), A. billi t-tkabbir ta' l-2004 żied sostanzjalment fl-UE iz-zona agrikola (b'madwar 27 %), l-għadd ta' impriżi agrikoli (b'madwar 60 %), u l-għadd ta' ħaddiema agrikoli (b'madwar 57 %) biex b'hekk saħħaħ ilpotenzjal tal-produzzjoni tagħha u kabbar l-irwol tal- biedja, u billi ż-żieda tar-rendiment għal kull ettaru għall-produzzjoni ta' ikel u ta'-għalf tippermetti li tinkiseb art biżżejjed għall-produzzjoni talbijomassa u billi dan ikkontribwixxa biex jiddiversifika aktar in-nisġa agrikola u rurali Ewropea; billi dan il-proċess aċċentwa u kkonsolida ruħu bl-adeżjoni tal-Bulgarija u tar-Rumanija, B. billi l-agrikoltura ta' l-Istati Membri ġodda hija differenti ħafna meta titqabbel ma' dik ta' l-UE-15 f'dak li jirrigwarda l-volum ta' produżżjoni, u l-istruttura tagħha, u id-daqs ta' l-impriżi agrikoli, u hija karateriżżata minn livelli iżjed baxxi ta' effiċjenza, ta' żvilupp teknoloġiku u ta' integrazzjoni vertikali u orizzontali, meta mqabbla ma' dik ta' l-Istati Membri antiki, C. billi l-agrikoltura għandha rwol ekonomiku u soċjali aktar sostanzjali fil-maġġoranza ta' l-Istati Membri ġodda, milli għandha fl-UE-15, peress li l-kontribuzzjoni tas-settur għad-dħul gross nazzjonali (GNI) u l-proporzjon ta' impjegati fis-settur huwa ogħla mill-medja ta' l-UE, D. billi f'ċerti Stati Membri ġodda l-agrikoltura ta' sussistenza u ta' semi-sussistenza għandha rwol importanti fil-livell soċjali, kulturali u ambjentali, E. billi l-Istati Membri ġodda ġew integrati b'suċċess u mingħajr xkiel fis-suq intern, u taw kontribut sinifikanti fiż-żieda tal-kummerċ Ewropew ta' l-agrikoltura u ta' l-ikel; billi l-Istati Membri ġodda introduċew u nfurzaw b'mod xieraq regoli veterinarji, fitosanitarji, regoli tas-sikurezza ta' l-ikel, ta' l-organizzazzjoni komuni tas-suq u regoli orizzontali oħra u għalhekk ma kienx neċessarju li jkunu applikati miżuri speċifiċi ta' salvagwardja, F. billi l-Istati Membri ġodda kellhom jiffaċċjaw spejjes soċjali u ekonomiku għolja sabiex jadattaw għarregoli tal-Politika agrikola komuni (CAP) u biex jintegrawhom u jadattaw ruħhom għall-ambjent kompetittiv fl-UE; billi l-fondi ta' qabel l-adeżjoni koprew b'mod parzjali biss l-ispejjeż tal-proċess ta' ladattament u ta' l-integrazzjoni qabel l-adeżjoni; billi l-adeżjoni ma' l-UE kixfet il-problemi ġenerali ekonomiċi u problemi tal-kompetittività ta' l-Istati Membri ġodda, u billi l-Politika agrikola komuni ma kkontribwitx biex jissolvew dawn il-problemi, G. billi l-Politika agrikola komuni (CAP) ikkawżat żviluppi u tibdiliet konsiderevoli fil-biedja ta' l-Istati Membri ġodda, u billi qamu xi problemi u tensjonijiet prinċipalment minħabba l-fatt li r-regoli tal- CAP ma jappoġġawx biżżejjed l-iżvilupp ta' settur agrikolu bbilanċjat u sostenibbli, speċjalment fejn jolqtu t-trobbija ta' l-annimali, l-ortikultura u l-integrazzjoni upstream u downstream, H. billi l-Att ta' l-Adeżjoni introduċa perjodu twil għad-dħul gradwali (disa' snin), flimkien ma' livell inizjali baxx (25 % tal-livell applikabbli fl-UE) għall-pagamenti diretti għall-Istati Membri ġodda, filwaqt li rregoli dwar is-suq intern u dwar il-kontribuzzjoni baġitarja japplikaw għal kollox għalihom; billi l-livelli ta' spejjez u ta' dħul fl-Istati Membri ġodda ma jiġġustifikawx dan il-grad ta' divrenzjar u jirriżulta f' kundizzjonijiet ta' kompetittività mhux ugwali għall-bdiewa ta' l-Istati Membri ġodda, I. I billi l-problemi li għandhom jiġu indirizzati fl-Istati Membri ġodda huma primarjament dawk li jitolbu tibdiliet strutturali għat-tisħiħ tal-kompetittività; billi l-miżuri tal-Politika agrikola komuni li jappoġaw id-dħul u jiggarantixxu l-prezzijiet ikkontribwew b'mod sinifikanti għal dan it-tisħiħ, J. billi l-Kummissjoni u l-Kunsill damu jew ma dehrux ħerqana biex jifhmu l-problemi speċjali ta' l-Istati Membri ġodda u biex joffru l-għajnuna meħtieġa (pereżempju rigward problemi dwar is-suq tal-frott u tal-ħaxix, speċjalment rigward il-frott ta' bla għadma, iċ-ċirasa u t-tuffieħ, il-projbizzjoni mhux ġustifikata ta' l-esportazzjonijiet Pollakki min-naħa tar-Russja u l-Ukrajna, il-modifikazzjonijiet u l-abolizzjoni proposti għal regoli għal intervent rigward il-qamħirrum u l-importazzjoni ta' l-għasel minn pajjiżi terzi), K. billi hemm nuqqas ċar ta' produtturi propjetarji fis-setturi agro-alimentari fl-Istati Membri ġodda u labbuż tal-pożizzjoni dominanti fil-katina ta' distribuzzjoni tillimita serjament il-kompetittività talbdiewa, kif ukoll il-possibiltajiet għall-koperazzjoni u l-integrazzjoni tagħhom, L. billi 8 mill-10 Stati Membri ġodda għażlu l-iskema ta' pagament ta' zona waħda (SAPS) għal pagamenti diretti, M. billi l-assistenza baġitarja Komunitarja neċessarja għall-iżvilupp rurali fl-Istati Membri ġodda kien sinifikattivament ogħla mill-allokazzjonijiet tal-baġit għall-perjodu 2004-2006, waqt li fl-istess ħin ir-regoli ta' implimetazzjoni tal-programmi għall-iżvilupp rurali llimitaw l-użu dinamiku ta' l-allokazzjonijiet Komunitarji disponibbli; billi dawn il-fatturi naqqsu konsiderevolment l-impatt tat-tieni pilastru tal- CAP fl-Istati Membri ġodda, u jistgħu jippersistu anki matul il-prospettivi finanzjarji ġodda, Integrazzjoni mingħajr diffikultajiet, sitwazzjoni ta' gwadann għal kulħadd 1. Jilqa' l-integrazzjoni sħiħa u mingħajr diffikultajiet tas-setturi tal-biedja u ta' l-ikel ta' l-Istati Membri ġodda fis-suq komuni ta' l-Unjoni Ewropea; 2. Jenfasizza li, minkejjja li t-tkabbir ta' l-2004 ħoloq disturbi fis-swieq tal-biedja u ta' l-ikel ta' ċerti Stati Membri ġodda, huwa kkontribwixxa ħafna għall-iżvilupp tar-relazzjonijiet kummerċjali stabbiliti sew fil-25 Stat Membru; 3. Josserva li s-settur agrikolu u ta' l-ikel, kemm fl-Istati Membri ġodda u kemm fil-qodma, ibbenefika għall-inqas parzjalment mit-tkabbir — il-partijiet interessati fl-Istati Membri ġodda bbenefikaw mil-livell ogħla ta' għajnuna għall-biedja u miż-żieda fil-possibilitajiet għall-kummerċ, filwaqt li s-setturi agro-alimentari u tal-kummerċ internazzjonali ta' l-Istati Membri l-qodma mxew 'l quddiem u kien hemm livell ogħla ta' investiment u żieda fil-fatturat fil-qasam tal-bejgħ bl-imnut, b'mod partikulari hekk kif beda jersaq it-tkabbir; 4. Josserva li l-integrazzjoni ta' l-Istati Membri ġodda, kollox ma' kollox, għandha titqies li rnexxiet iżda li dan mhux dejjem jidher ċar minħabba li mhux l-impriżi agrikoli kollha raw id-dħul tagħhom jiżdied; jenfasizza li fil-prezzijiet tax-xiri u ż-żieda fis-sussidji ġew parzjalment ibbilanċjati biż-żidiet kbar fl-ispejjeż talproduzzjoni (pereżempju biż-żieda fil-prezzijiet tal-fjuwil, ta' l-enerġija, tal-fertilizzanti, tal-prodotti fitofarmaċewtiċi u tal-makkinarju); 5. Jenfasizza l-fatt li t-tkabbir ma żiedx il-livell ta' riskju fir-rigward ta'sikurezza ta' l-ikel, u ta' saħħa ta' lannimali u l-pjanti u jinnota li f'dan ir-rigward l-istandards u l-effiċjenza tax-xogħol ta' l-awtoritajiet kompetenti fl-Istati Membri ġodda, f'ċerti aspetti, huma 'l fuq mill-medja ta' l-UE; 6. Josserva li t-tkabbir ta' l-2004 ma imponiex piż eċċessiv fuq il-baġit tal-CAP u li ma kienx jeħtieġ bidliet sinifikanti fil-baġit ta' l-UE, imma deċiżjonijiet sabiex jiġi ffriżat is-suq u tal-baġit għall-pagamenti diretti u l-qafas finanzjarju għall 2007 — 2013 jitolbu sagrifiċċju bbażat fuq il-prinċipju ta' solidarjetà mill-UE-15 mill-2007 'il quddiem; jinnota wkoll li minbarra d-deċiżjonijiet meħuda mill-Kunsill Ewropew ta' Diċembru 2005 li l-produtturi ta' l-UE -15 kellhom jiffaċċjaw iżjed qtugħ baġitarju minħabba l-adeżjoni tal-Bulgarija u r-Rumanija, u barra minn hekk minħabba deċiżjonijiet rigward l-implimentazzjoni ta' politiki għat-tisħiħ tat-tieni pilastru, bħal dik rigward il- -modulazjoni volontarja; 7. Jiddispjaċih li ma ġewx ivvutati aktar approprijazzjonijiet għat-tkabbir, kemm għal dak ta'l -2004 u kemm għal dak ta' l-2007, ta' lanqas sa l-ammonti li kienu ġew previsti inizjalment; L-implimetazzjoni tal-Politika agrikola komuni fl-Istati Membri Ġodda 8. Jinnota li d-differenzi konsiderevoli bejn is-setturi agrikoli ta' l-Istati Membri l-ġodda jirriżultaw f'differenzi fl-impatt ta' l-applikazzjoni tal-CAP u fil-firxa u l-qawwa ta' l-isfidi li dawn qed jiffaċċjaw; 9. Jinnota li wara t-tkabbir ta' l-UE b'għaxar Membri ġodda fl-2004, id-dispożizzjonijiet Komunitarjii ma ġewx adattati kif xieraq għas-sitwazzjonijiet ġodda ta' ċerti swieq (dawk pereżempju tal-frott bla għadam u tal-lamtu); 10. Jinnota li l-adattament għall-kundizzjonijiet u għar-regoli tas-suq intern u l-applikazzjoni tal-CAP — speċjalment rigward regoli veterinarji, fitosanitarji, regoli ta' sikurezza ta' l-ikel, ta' l-organizzazzjoni komuni tas-suq u ta' regoli orizzontali oħra — irriżultaw fi sforzi konsiderevoli mitluba mill-bdiewa u mill-amministrazzjonijiet ta' l-Istati Membri ġodda; 11. Jikkonsidra li għal bosta xhur il-Kummissjoni ma tatx importanza xierqa għall-embargo fuq l-esportazzjoni ta' prodotti agrikoli Pollakki għall-Ukrajna u għar-Russja u li ma ħaditx passi effikaċji biex dan jitneħħa; 12. Josserva li, minkejja li l-programmi ta' finanzjamenti ta' l-UE għal qabel l-adeżjoni kkontribwew għattħejjija għall-implimentazzjoni tal-CAP, u minkejja li l-programmi ta' ġemellaġġ nstabu utli, l-objettivi inizjali ntlaħqu biss parzjalment u l-miżuri Komunitarji kellhom effikaċja limitata; 13. Ifakkar li l-programm Sapard beda b'dewmien konsiderevoli u l-iskop kien limitat ukoll, prinċipalment minħabba r-rekwiżiti kumplikati u n-nuqqas ta' deċiżjonijiet fil-ħin min-naħa tal-Kummissjoni u ta' lawtoritajiet ta' l-Istati Membri ġodda; 14. Josserva li xi Stati Membri ġodda jiffaċċjaw diffikultajiet konsiderevoli fl-implimentazzjoni tal-programmi Komunitarji għall-iżvilupp rurali minħabba l-komplessità tar-regoli speċifiċi tagħhom u l-piż amministrattiv tal-ġestjoni tagħhom; 15. Itenni li, peress li l-pagamenti diretti għandhom irwol sostanzjali fl-iżvilupp u fl-addattament tassettur agrikolu ta' l-Istati Membri ġodda, il-livell baxx tagħhom fl-ewwel ftit snin tal-perjodu ta' implimentazzjoni progressiva inizjali mhux biss fixkel l-addattament neċessarju, imma ħoloq ukoll kundizzjonijiet mhux ugwali għall-kompetizzjoni fis-suq intern, sitwazzjoni li għadd ta' intraprendituri ma kellhomx ilmezzi ekonomiċi biex jiffaċjawha; 16. Jenfasizza l-irwol importanti ta' programmi għall-iżvilupp rurali, kemm sabiex ikun hemm orjentazzjoni ġdida għall-intrapriżi agrikoli lejn is-swieq — pereżempju, fil-qasam ta' l-ipproċessar u l-kummerċjalizzazzjoni tal-prodotti tagħhom stess jew fil-qasam tat-turiżmu — u kemm sabiex jikrejaw sorsi alternattivi ta' qligħ għal dawk l-intrapriżi li jabbdandunaw il-produzzjoni agrikola oriġinali tagħhom minħabba raġunijiet ekonomiċi; 17. Jinnota li l-livelli differenti ta' pagamenti diretti bejn l-UE-10 u l-UE -15 ma ħolqux l-istess kundizzjonijiet għal kulħadd u għalhekk il-produtturi f'bosta Stati Membri ġodda sofrew telf fis-suq domestiku tagħhom, sitwazzjoni kkawżata primarjament mill-kompetizzjoni b'riżultat taż-żidiet fl-importazzjoni u lesportazzjoni minn pajjiżi terzi wara l-bidliet li seħħew fis-sistema doganali; 18. Jinnota li r-riżervi li esprimiet il-Kummissjoni dwar l-Istati Membri ġodda rigward l-ħażniet eċċessivi li allegatament kieu jeżistu fid-data ta' l-adeżjoni, kif ukoll it-theddid ta' sanzjonijiet finanzjarji kbar, fil-biċċa kbira tal-każi ma kenux ġustifikati u kienu r-riżultat ta' kalkoli żbaljati; jinnota barra minnhekk li ma ġew osservati ebda żbilanċji minħabba ħażniet allegatament eċċessesivifis-swieq agrikoli; 19. Jenfasizza li l-Istati Membri ġodda ġew imġiegħla japplikaw l-iskema ta' pagamenti diretti nazzjonali komplimentari (CNDP, "top-ups"), li jistgħu jiġu kkunsidrati bħala forma ta' finanzjament konġunt u kważi rinazzjonalizzazzjoni tal-pagamenti diretti Komunitarji u dan wassal għal diffikultajiet politiċi u ekonomiċi serji f'diversi Stati Membri ġodda peress li din l-iskema imponiet piż serju fuq il-baġits nazzjonali u llimitat l-possibilità li jiġu applikati skemi ta' għajnuna mill-Istat; 20. Jiġbed l-attenzjoni għall-fatt li minħabba l-limitazzjonijietbaġitarji, kontrarju għall-objettivi ġenerali u l-prinċipji tal-CAP u kontra l-modulazzjoni fl-UE-15, il-biċċa l-kbira ta' l-Istati Membri ġodda ġew imġiegħla jergħu jgħaqqdu flimkien parti mill-allokazzjonijiet Komunitarji għall-iżvilupp rurali sabiex jiffinanzjaw ilpagamenti diretti nazzjonali supplimentari (CNDP) kif permess mill-Att ta' Adeżjoni; 21. Jirreferi għall-opinjoni ta' wħud mill-Istati Membri ġodda li pagamenti kompletament diżakkoppjati u bbażati fuq iż-żoni ma jikkontribwux kompletament għall-iżvilupp bilanċjat u għas-sostenibilità ta' l-agrikoltura tagħhom u li l-preferenzi tas-settur u/jew pagamenti mhux obbligatorji akkoppjati jistgħu ikunu temporanjament neċessarji f'ċerti Stati Membri sa l-2013 u għandhom jiġu kkunsidrati jekk jintalbu; jirreferi f'dan ir-rigward għall-prattika li rnexxiet ta' CNDPs kompletament jew parzjalment akkoppjati u l-miżuri ta' għajnuna temporanja mill-Istat; 22. Josserva li l-maġġoranza ta' l-Istati Membri ġodda jixtiequ jkomplu l-applikazzjoni tas-SAPS fit-tul kemm jista' jkun, għaliex il-bidla għal Skema ta' Pagament Uniku (SPS) tkun tfisser piżijiet amministrattivi u tekniċi kbar ħafna u s-SAPS hija kompletament kompatibli ma politka futura ta' pagament diżakkopjati; 23. Jikkonsidra li huwa neċessarju li wieħed jimplimenta regoli u rekwiżiti ta' eko-kundizzjonalità rigward prattiki tajba tal-biedja u kundizzjonijiet ambjentali tajbin, kemm fl-Istati Membri ġodda kif ukoll fil-qodma; jipproponi li r-regoli ta' eko-kundizzjonalità jiddaħħlu bil-mod il-mod, biex jiġu mplementati kompletament sa tmiem il-perjodu ta' dħul gradwali; jipproponi wkoll li l-Istati Membri ġodda jingħataw il-possibilità li jipposponu l-applikazzjoni tar-regoli ta' eko-kundizzjonalità sa l-aħħar tal-perjodu tad-dħul gradwali tal-pagamenti diretti; jipproponi wkoll li r-rekwiżiti rigward il-kondizzjonijiet agrikoli u ambjentali tajba jibqgħu fis-seħħ għall-inqas matul il-perjodu tas-SAPS minħabba li l-maġġoranza ta' l-Istati Membri ġodda jistgħu jkollhom diffikultajiet sabiex jirnexxilhom jikkonformaw mar-regoli ta' eko-kundizzjonalità, li huma kumplessi u li jiswew ħafna flus; 24. Jilqa' l-fatt li l-Kunsill addotta l-proposta tal-Kummissjoni dwar l-estensjoni tas-SAPS sa l-aħħar ta' l- 2010 u dwar l-involviment ta' l-Istati Membri ġodda fl-iskema ta' għajnuna għall-uċuħ tar-raba' għall-enerġija; 25. Jitlob lill-Kummissjoni biex, fil-kuntest tas-simplifikazzjoni u r-razzjonalizzazzjoni ta' l-implimentazzjoni tal-CAP, ta' l-iskemi għal pagamenti diretti u tal-programmi għall-iżvilupp rurali, tiegħu kont tal-problemi li jiffaċċjaw primarjament l-Istati Membri ġodda u biex tipproponi soluzzjonijiet xierqa, mingħajr madankollu ma titbiegħed mir-regolamenti ta' implimentazzjoni tal-CAP; 26. Jenfasizza li l-Kummissjoni għandha tikkunsidra aktar il-problemi u t-tħassib ta' l-Istati Membri ġodda fid-deċiżjonijiet tagħha fi ħdan il-qafas tal-CAP; 27. Jesprimi t-tħassib serju tiegħu rigward il-proposta reċenti tal-Kummissjoni li mill-2007 titneħħa kompletament l-iskema ta' għajnuna għall-qamħirrun; jinnota li l-mod kif ġiet ippreżentata l-proposta huwa kontra l-prinċipji fundamentali ta' l-UE meta wieħed jikkonsidra iż-żmien meta dan sar, in-nuqqas ta' evalwazzjoni sodisfaċnti — b'mod partikulari rigward il-konsegwenzi ta' din id-deċiżjoni fuq l-organizzazzjoni komuni tas-suq fis-setturi taċ-ċereali u fuq il-pagamenti diretti bbażati fuq iż-żoni — u n-nuqqas ta' alternattivi jew perjodu ta' tranżizzjoni; jikkonsidra li din l-abolizzjoni prematura ta' skema ta' għajnuna għallqamħirrun probabilment se jkolla konsegwenzi serji; 28. Jemmen li fl-ispirtu tar-riforma tal-CAP ta' l-2003, tiġi kkunsidrata l-introduzzjoni ta' pagamenti bbażati fuq iż-żoni għal tkabbir ta' frott bla għadam għall-ipproċessar flimkien mal-possibilita' li jkunu kondizzjonali fuq sħubija obbligatorja ma' gruppi agroalimentari, jew ma' organizzazzjonijiet ta' produtturi, u li jkollhom l-obbligu li jbiegħu dawn il-prodotti b' kuntratti kummerċjali li jistgħu jikkontribwixxu għattisħiħ tal-kompetittività tas-settur tal-frott bla għadam u għat-titjib tal-qagħda tal-koltivaturi fl-Istati Membri, b'mod partikulari fil-Polonja; 29. Jikkunsidra li huwa neċessarju aktar bdil fil-produzzjoni agrikola u fin-nisġa rurali ta' l-Istati Membri ġodda u jenfasizza li r-regoli tal-CAP u l-għajnuna Komunitarja għandhom jassisstu din il-proċedura; jenfasizza li huwa kruċjali li dawn il-bidliet isiru bil-galbu, peress li s-soċjetàjiet rurali li huma marbuta ma' lagrikoltura u l-ekonomija ta' l-Istati Membri ġodda ma jistgħux jittolleraw bdil rapidu u drastiku fl-istruttura tal-produzzjoni u ta' l-impjiegi tagħhom; Il-Futur tal-CAP fl-Unjoni Ewropea Mkabbra 30. Jiġbed l-attenzjoni għall-fatt li l-CAP preżenti mhix addattata biex ssolvi parti sostanzjali tal-problemi agrikoli u problemi relatati mal-biedja fl-UE mkabbra; jikkonsidra li d-diżakkopjar tal-pagamenti diretti impost mill-Organiżżazzjoni Dinjija tal-Kummerċ isaħħaħ b'mod ġenerali l-orjentament tas-suq ta' l-agrikoltura Ewropea, imma li l-pagamenti diretti diżakkoppjati ma jikkontribwixxux bis-sħiħ għall-istabbilment ta' settur agrikolu sostenibbli u ta' soċjetà rurali, la fl-Istati Membri ġodda u lanqas f'parti konsiderevoli ta' l-UE- 15; jiġbed l-attenzjoni għall- ħtieġa li jiġu adottati kemm miżuri supplimentari kif ukoll soluzzjonijiet apposta għall-applikazzjoni ta' l-iskema għall-pagamenti diretti; 31. Huwa ta' l-opinjoni li, speċjalment fl-Istati Membri u fir-reġjuni fejn impriżi speċjalizzati għandhomirwol deċiżiv fl-agrikoltura, is-sistema attwali ta' pagamenti diretti tippromwovi wisq ir-raba' għall-koltivazzjoni tal-wiċċ, ma tgħinx b'mod xieraq l-implimetazzjoni ta' sistema sostenibbli għat-trobbija ta' l-annimali u ma tippromwovix u ma tiffaċilitax il-bidliet strutturali neċessarji; 32. Jinnota li, fil-każ ta' xi wħud mill-Istati Membri ġodda, f'xi oqsma, l-livelli ta' kwota allokata wasslu għall-iffriżar jew saħansitra għat-tnaqqis tal-produzzjoni agrikola, u li l-fatt li l-pagamenti diżakkopjati kienu marbuta ma' livell aktar dgħajjef tal-kwoti kkostitwixxa żvantaġġ ieħor rigward is-sussidji għall-Istati Membri ġodda, flimkien ma' l-iżvantaġġ l-ieħor tad-dħul gradwali; jinnota wkoll li l-problema teżisti wkoll f'xi wħud mill-Istati Membri l-qodma; 33. Jemmen li l-kisba ta' l-objettivi tal-CAP hija mxekkla fl-Istati Membri ġodda wkoll minħabba l-livell insufiċjenti ta' finanzjament għall-iżvilupp rurali, min-nuqqas ta' sistema effiċjenti ta' ġestjoni tar-riskji u lkriżijiet u mir-regoli Komunitarji riġidi dwar l-għajnuna mill-Istat; 34. Jenfasizza li l-CAP għandha tinżamm fuq il-livell Komunitarju fil-qafas tal-CAP riformata u għandha tiġi evitata r-rinazzjonalizzazzjoni tagħha; madankollu jenfasizza li għandhom jiġu applikati miżuri speċifiċi bbażati fuq il-principju tas-sussidjarità; huwa ta' l-opinjoni li huwa neċessarju li l-iskop, l-objettivi, l-għanijiet, u l-prinċipji tal-CAP jiġu riveduti, inkluż il-mudell agrikolu Ewropew, b' kont meħud ta' l-objettivi u lbżonnijiet tal-biedja, taz-zoni rurali, tal-bdiewa, tal-konsumaturi u tas-soċjetà kollha fl-Unjoni mkabbra ta' 27 pajjiż sabiex ikunu determinati r-riżorsi finanzjarji neċessarji u sabiex tiġi żgurata l-allokazzjoni adegwata, ekwitabbli u ġustifikata kif xieraq; 35. Jenfasizza ukoll li l-fatturi possibbli kollha (pereżempju l-konsegwenzi ta' deċiżjonijiet finanzjarji adottati, ir-riformi fil-CAP, l-esperjenzi ta' l-Istati Membri ġodda, id-diversità u l-varjetà ta' l-agrikoltura Ewropea) għandhom jiġu kkunsidrati b'mod xieraq fir-riforma futura tal-CAP, partikularment waqt "l-eżami mediku tal-CAP" u l-evalwazzjoni f'nofs il-perjodu fl-2008 — 2009 tal-Qafas Finanzjarju ta' l-2007 — 2013; 36. Jenfasizza wkoll li huwa imperattiv li jiġu evitati deċiżjonijiet imposti, li għandhom l-iskop biss li jitnaqqas il-livell ta' ffinanzjar Komunitarju jew sabiex jinżamm l-status quo finanzjarju bejn l-Istati Membri; 37. Jikkonsidra li l-produzzjoni tal-bijomassa u tal-bijoenerġija se jkollha rwol strateġiku fil-ġejjieni talqasam tal-biedja fl-UE; jitlob għalhekk li jkun hemm finanzjament xieraq min-naħa ta' l-UE sabiex tiġi promossa l-produzzjoni tal-bijomassa fuq art li m'għadhiex meħtieġa għat-tkabbir ta' l-ikel u ta' l-għalf; f'dan ir-rigward ifakkar fil-kapaċitajiet kbar ta' l-Istati Membri ġodda, u l-potenzjal għal produzzjoni ikbar ta' l-UE mkabbra; 38. Jenfasizza li l-milja tal-bżonnijiet speċifiċi ta' l-Istati Membri u tar-reġjuni, inklużi problemi u diffikultajiet fl-Istati Membri ġodda, għandhom jiġu sodisfatti fuq il-bażi ta' sussidjarjetà bl-użu ta' l-istrumenti mfassla apposta li ġejjin: a) l-introduzzjoni ta' sistema ta' pagamenti diretti riveduta, inkluża l-introduzzjoni ta' miżuri ġodda bħal possibiltajiet tar-riakkopjar' volontarju biex jintużaw biss minn dawk l-Istati Membri li jikkonsidraw li dan huwa neċessarju biex jilħqu l-għanijiet soċjali, ta' impliegi u ta' sostenibilità; l-estensjoni tal-pagamenti għas-setturi ġodda u għall-benefiċjarji l-ġodda (pereżempju għal frott bla għadam għall-ipproċessar), fi ħdan is-sistema riveduta ta' pakketti finanzjarji nazzjonali u ffinanzjar Komunitarju sħiħ, b) l-introduzzjoni ta' miżuri tas-suq addizjonali, mhux obbligatorji, reġjonali u temporanji b'iffinanzjar Komunitarju, c) l-applikazzjoni ta' sistema ta' pakkett nazzjonali mill-baġit Komunitarju fis-setturi li jridu jiġu rriformati (ta' l-inbid, il-frott u l-ħxejjex); d) appoġġ aħjar u spinta qawwija għall-organizzazzjonijiet tal-produtturi, kif ukoll l-abolizzjoni ta' leġiżlazzjoni nazzjonali li tfixkel dawn l-iżviluppi; e) spinta għall-koperazzjoni transkonfinali bejn l-organizzazzjonijiet tal-produtturi, f) l-introduzzjoni ta' sistema effiċjenti ta' ġestjoni ta' kriżi u riskji agrikoli b'assistenza finanzjarja Komunitarja, imħallsa mill-pakkett nazzjonali; g) it-tisħiħ tas-suq intern permezz ta' regoli komuni għal standards komuni ta' kwalità, kommerċjalizzazjoni, kompetizzjoni, sikurezza ta' l-ikel, ambejnt u regoli għall-benesseri tal-bhejjem; h) it-tisħiħ tas-sistema ta' l-iżvilupp rurali u l-iffinanzjar tagħha; i) iż-żieda tal-flessibilità tar-regoli dwar l-għajnuna mill-istat (eżempju t-twessigħ ta' l-ambitu ta' l-eżenzjonijiet ta' kategorija, iż-zieda tal-livell "de minimis"); 39. Jikkonsidra li għandha tiġi żgurata l-kompatibilità mad-WTO waqt in-Negozjati tar-Round ta' Doha bħala parti mill-offerta ta' l-UE għat-tnaqqis ta' l-ostakoli għall-kummerċ jew għall-iskambju għal qbil malmanteniment ta' livelli interni ta' appoġġ tal-membri l-oħra tad-WTO; 40. Jenfasiżża li l-impożizzjoni ta' dazji supplimentari fi ħdan il-mekkaniżmu ta' klawsoli ta' salvagwardja speċjali (SSG) tista' tikkostitwixxi miżura ta' protezzjoni effikaċi għas-setturi sensittivi tas-suq Komunitarju, inklużi dawk fl-Istati Membri ġodda, kontra l-importazzjoni abbużiva jew l-importazzjoni bi preżżijiet ta' eċċessivament baxxi; jitlob lill-Kummissjoni biex fi ħdan ir-round attwali tad-WTO tinnegozja l-possibilita' li tagħmel it-tibdiliet xierqa għall-kamp ta' applikazzjoni tal-SSG fil-lista ta' konċessjonijiet ta' l-UE;; jiġbed lattenzjoni li ċerti Stati Membri ġodda kellhom il-possibilità li japplikaw l-SSG f'setturi sensittivi ta' l-agrikoltura li m'humiex inklużi fil-lista attwali ta' konċessjonijiet ta' l-UE; 41. Jistenna li l-CAP futura ma tieħux biss kont tal-bżonnijiet ta' UE mkabbra imma li l-ġestjoni tagħha issir aktar faċli, li tnaqqas it-piż amministrattif fuq il-bdiewa u l-awtoritajiet nazzjonali u li tappoġġja lproduzzjoni ta' prodotti sikuri li huma mmirati lejn is-suq, filwaqt li tiżgura l-futur tal-biedja sostenibbli; 42. Jistieden lill-Kummissjoni, lill-Istati Membri u l-partijiet interessati kollha sabiex iniedu diskussjoni animata u li jressqu proposti li jħarsu 'l quddiem sabiex jibnu futur sostenibbli għall-biedja fl-Unjoni Ewropea mkabbra; 43. Jilqa' l-intenzjoni tal-Kummissjoni li tfassal viżjoni fit-tul għall-futur tal-CAP wara l-2013 li: tippermetti li tibbenefika mill-opportunità unika għall-espansjoni offruta mill-previżjoni li fit-tletin sena li ġejjin ilkummerċ dinji ta' prodotti agroalimentari għandu jikber bid-doppju tat-tkabbir komplessiv mistenni filkummerċ dinji; tipprova tiżgura żvilupp armonjuż ta' l-agrikoltura fit-territorji kollha ta' l-UE; u li, bissaħħa ta' l-isforzi konġunti ta' l-Istati ta' l-UE-15, u l-Istati Membri ġodda, tippermetti li l-agrikoltura taqdi l-funzjoni produttiva tagħha kif ukoll il-funjzonijiet l-oħra tagħha; * * * 44. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-parlamenti nazzjonali u lill-gvernijiet ta' l-Istati Membri. [1] ĠU L 161. 26.6.1999, p. 87. [2] ĠU L 236, 23.9.2003, p. 33. [3] ĠU L 270, 21.10.2003, p. 1. Regolament kif l-aħħar emendat mir-Regolament (KE) Nru 2013/2006 (ĠU L 384, 29.12.2006, p.13. [4] ĠU L 93, 30.3.2004, p. 1. [5] ĠU L 161, 30.4.2004, p. 48. [6] ĠU L 209, 11.8.2005, p. 1. Regolament kif l-aħħar emendat mir-Regolament (KE) Nru 320/2006 (ĠU L 58, 28.2.2006, p.42). [7] ĠU L 277, 21.10.2005, p. 1. Regolament kif l-aħħar emendat mir-Regolament (KE) Nru 2012/2006 (ĠU L 384, 29.12.2006, p.8). [8] ĠU L 58, 28.2.2006, p. 1. Regolament kif l-aħħar emendat mir-Regolament tal-Kummissjoni (KE) Nru. 247/2007 (ĠU L 69, 9.3.2007, p. 3). [9] ĠU C 139 ta' l-14.6.2006, p.1. [10] ĠU L 384, 29.12.2006, p.8. --------------------------------------------------